هتچت (رومان)

هتچت (اینگلیسی جه: Hatchet) ات رومان هسّه که آمریکایی نویسنده گری پالسن وره بنویشته. اینتا کتاب هتچت سری کتاب‌ئون دله یتّمین هسّه و این سری گرد کتاب‌ئون ۵ تا بونه. دی‌ئِر کتاب‌ئون نوم: دِ ریوِر (۱۹۹۱،)، برایِنز وینتر (۱۹۹۶)، برایِنز ریتِرن (۱۹۹۹)، و برایِنز هانت (۲۰۰۳) بونه. هتچت، یتّمین کَش، ۱۹۸۷ سپتامبر مایِ دله تنک بیّه و ونه تنک‌کر بِرَدبِری پِرس بی‌یه.

 آسنی 
رومان آسنی اتِ ۱۳ ساله ریکایِ خوری هسّه که ونه نوم برایِن رابسن هسّه و ونه پر و مار هئی جه طلاق هائیتنه. وه تابستونِ گدری، بالون سوار بونه تا بوره شه پی‌یِر ره بوینه، بالون که هوایِ سر دره خلبان قلبی سکته کنده و میرنه و بالون جِر انه و اتِ روآر دله رقد شونه که این روآر اتِ ولار و وشایِ جَنگِل میون دره. برایِن بالونِ جر بوردنه شه جان به در ورنه و اِسا ونه اینتا جنگل دریم بتجه تا زِنّه بمونّه. ونه همراکت هچی دنی‌یه، جز اتِ کاپشن و اتِ تاشه (هتچت) که اون گدری که داشته بالونِ سوار بی‌یه ونه مار وره هدائه.

 دمباله 
پالسن، برایِن رابسنِ آسنی ره اِدامه هدا و ونه خوری ۴ تا دی‌ئِر کتاب بنویشته.

 سینمایی اقتباس 
اتِ فیلم کا ونه نوم ره "اِ کِرای این دِ وایلد" بشتنه ۱۹۹۰ سال دله بریم بموئه.

 کتاب خوری 
هتچت، ۱۹۸۸ سال دله نوبری آنِرِ جایزه ره بورده ۲۰۱۲ گدر، به‌ترین وچون کتاب لیست دریم، ۲۳ امین رتبه ره ۱۰۰ تا کتاب میون دس بیارده. این تا لیست ره اسکول لایبِری جورنال که اتِ آمریکایی مجله هسّه، تنک هاکرده.

 منبع 

 ۱۰ کِرچه ما ۱۵۳۶ تبری، این ولگ اینگلیسی ویکی‌پدیا جه ترجمه بیّه.

رج:آمریکایی رومان‌ئون
رج:انگلیسی کتابون